Okresná prokuratúra Bratislava IV 
Hanulova 9/A, 844 61 Bratislava 4	

Číslo: 1 Pv 381/15/1104	Bratislava IV, 24.11.2015 
EEČ : 2-11-82-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Bratislava IV 

Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného  
XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX, Slovensko
	väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

napriek zákonnej vyživovacej povinnosti prispievať na výživu svojich dcér XXXXX, nar. XXXXX, XXXXX, nar. XXXXX a XXXXX, nar. XXXXX všetky trvale bytom XXXXX, Ul. XXXXX, vyplývajúcej mu z ustanovenia § 62 zákona o rodine, deklarovanej mu i rozsudkom Okresného súdu XXXXX XXXXX sp. zn. XXXXX zo dňa 27.03.2014, vykonateľným dňa 16.06.2014, ktorým bol zaviazaný prispievať na výživu dcéry XXXXX sumou 90,-- €, na výživu dcéry XXXXX sumou 70,-- € a na výživu dcéry XXXXX sumou 50,-- € mesačne vždy do 15. dňa v mesiaci vopred k rukám matky XXXXX, nar. XXXXX, si túto svoju povinnosť neplnil od júna 2014 do augusta 2015, v dôsledku čoho mu vznikol na výživnom dlh vo výške 605,-- €, pričom v tomto období bol evidovaný na úrade práce, dávky v hmotnej núdzi nepoberal, nebol nikde zamestnaný, prostriedky na živobytie mal z vyplateného odstupného predchádzajúcim zamestnávateľom, 

lebo zanikla trestnosť činu  
 
Odôvodnenie:
Poverený príslušník Obvodného oddelenia PZ Karlova Ves OR PZ Bratislava IV dňa 11.11.2015 predložil v trestnej veci obvineného XXXXX stíhaného pre prečin zanedbania povinnej výživy podľa § 207 ods. 1 Trestného zákona spis s návrhom na zastavenie trestného stíhania z dôvodu zániku trestnosti činu. Preskúmaním vyšetrovacieho spisu som zistila, že tento návrh je dôvodný. 
Obvinený vypovedal, že do 01.04.2013 pracoval  v  spoločnosti Slovnaft, avšak pracovný pomer ukončil na vlastnú žiadosť, pretože to bolo výhodné. Odvtedy je nezamestnaný. S k bývalou manželkou na 3 dcéry , pričom na ich výživu neprispieva pravidelne z dôvodu, že mal nulový príjem.  Do augusta 2015 mu vznikol dlh na výživnom vo výške 605,-- €. V septembri 2015 začal tento dlh splácať a bývalej manželke zaslal v septembri 2015 celkovo sumu 300,-- €, v októbri 2015 620,-- €.  Zvyšok dlhu 105,-- € uhradí do konca októbra 2015. Peniaze na zlatenie dlhu  si požičal od mamy, pretože je nezamestnaný. Je však už evidovaný ako uchádzač o zamestnanie a mal by sa čoskoro zamestnať.
Poškodená XXXXX vypovedala, že s bývalým manželom XXXXX má 3 dcéry. Rozsudkom Okresného súdu Bratislava 4 bol ich otec zaviazaný prispieva na výživu dcér čiastkou 210,-- € mesačne. Od júna 2014 začal obvinený výživné platiť nepravidelne, pričom zaslal čiastky v júni 2014 170 €, v júli 2014 140 €, v auguste 2014  220 €,  v septembri 2014 210  €, v októbri 2014 190 €, v novembri 2014 290 €, v decembri 2014 210 €, v januári 2015 210 €, vo februári 2015 170 €, v marci 2015 85 €, v apríli 2015 180 €, v máji 2015 40 €, v júni 2015 150 €, v júli 2015 140 €, v auguste 2015 140 € . Do augusta 2015 mu vznikol dlh na výživnom v sume 605,-- €. V septembri 2015 zaslal sumu 300 €, v októbri 2015 sumu 620 € a v novembri 2015  105 €. Celý dlh na výživnom má obvinený uhradený. Poškodená ďalej konkretizovala výdavky na bývanie a starostlivosť o deti.
 V spise sa nachádzajú jednotlivé poštové poukážky preukazujúce zaslané platby výživného, rozsudok o určení výživného, rodné listy oprávnených detí a potvrdenia o návštevách škôl. 
Zo správ zabezpečených na obvineného vyplýva, že od 01.04.2013 je v evidencii nezamestnaných, dávky v hmotnej núdzi nepoberá, nie je živnostníkom ani platiteľom dane z príjmov. V spoločnosti Slovnaft, a.s. bol zamestnaný do 31.03.2013 s príjmom od 1.100,- € do 1.800,- €, pričom v marci 2013 mu bolo vyplatené odstupné  vo výške 8.271,- € plus mesačná mzda. Ďalšie správy zabezpečené na poškodenú preukazujú, že táto je zamestnaná na pošte. 
Z vykonaného dokazovania vyplynulo, že obvinený v rozhodnom období nevyvinul žiadnu snahu nájsť si stabilné zamestnanie s dostatočným príjmom, ktorý by mu umožňoval platiť výživné v súdom určenej výške, pretože mu na jeho živobytie postačovali finančné prostriedky vyplatené posledným zamestnávateľom. Bolo teda preukázané, že neplatením výživného v súdom určenej výške pre svoje maloleté deti naplnil všetky znaky označeného trestného činu. Keďže však dlh na výživnom začal splácať a ku dňu 04.11.2015 poslednou splátkou aj uhradil, pričom toto konanie na deťoch nezanechalo žiadne trvalo nepriaznivé následky, nastal zánik trestnosti činu v zmysle § 86 ods. 1 písm. a/ Trestného zákona. Vzhľadom na tieto skutočnosti som rozhodla o zastavení trestného stíhania obvineného XXXXX. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.  

	JUDr. Monika Zámečníková 
	 prokurátorka